NORAKSTS

|  |  |
| --- | --- |
| 24.02.2022. | Nr.3/1 |

###### JELGAVAS VALSTSPILSĒTAS UN JELGAVAS NOVADA ILGTSPĒJĪGAS ATTĪSTĪBAS STRATĒĢIJAS 2022.-2034. GADAM PROJEKTA PRECIZĒŠANA

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar Administratīvo teritoriju un apdzīvoto vietu likumu, lai nodrošinātu administratīvi teritoriālās reformas mērķu sasniegšanu, Jelgavas pilsētas dome 2021. gada 21. janvārī pieņēma lēmumu Nr.1/1 “Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035. gadam izstrādes uzsākšana”, uzsākot ar Jelgavas novadu kopīgas ilgtspējīgas attīstības stratēģijas (turpmāk – Stratēģija) izstrādi un apstiprinot Stratēģijas darba uzdevumu, termiņus un atbildīgos par izstrādi.

Saskaņā ar Jelgavas valstspilsētas domes 2021. gada 8. novembra lēmumu Nr.17/1 “Jelgavas valstspilsētas un Jelgavas novada ilgtspējīgas attīstības stratēģijas 2022.-2034.gadam 1.redakcijas nodošana publiskajai apspriešanai” izstrādātās Stratēģijas 1.redakcija tika nodota publiskai apspriešanai un institūciju atzinumu sniegšanai, kas norisinājās no 2021. gada 15. novembra līdz 2021. gada 20. decembrim. Publiskās apspriešanas laikā tika saņemti vismaz 70 sabiedrības priekšlikumi, t.sk. no Zemgales plānošanas reģiona (1.pielikums – ziņojums par Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam un attīstības programmas 2022.-2027. gadam 1.redakcijas publiskās apspriešanas norisi un rezultātiem), Stratēģijas un tās īstenošanas dokumenta – attīstības programmas redakcijas pilnveidošanai.

Ņemot vērā iepriekš minēto un saskaņā ar Ministra kabineta 2014. gada 14. oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 74.15., 74.16. un 68.1. apakšpunktu, kā arī Attīstības plānošanas komisijas (izveidota ar Jelgavas pilsētas domes priekšsēdētāja 2020. gada 30. oktobra rīkojumu Nr.42-rp “Par Attīstības plānošanas komisijas izveidi”) 2022. gada 18. janvāra protokolu Nr.5,

**JELGAVAS VALSTSPILSĒTAS DOME NOLEMJ:**

1. Precizēt Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam projektu.
2. Apstiprināt Stratēģijas izstrādes aktualizēto darba uzdevumu, precizējot Stratēģijas izstrādes termiņus (2.pielikums).
3. Lēmuma izpildi kontrolēt Jelgavas valstspilsētas pašvaldības izpilddirektoram.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī